Wolfgang Schutzbar

Wolfgang SCHUTZBAR genannt Milchling (1483-1566) el la malnova hesia nobelfamilio Schutzbar genannt Milchling estis Alta majstro de la Ordeno de germanaj kavaliroj.
Oni ne konfuzu lin kun lia samnoma nevo Wolfgang Schutzbar genannt Milchling (ĉ.1530-1567) kiu estis 1558-1567 princo-abato de la monaĥejo en Fulda.

 Vivo 
Li membriĝis al la ordeno en 1507 kaj estis de 1529-43 estro de la teritorio (germane Ballei, latine baiula, ballivia, esperante proksimume "voktejo") Hesio en Marburg.

En 1543 li iĝis Hochmeister kaj Deutschmeister ("Alta Majstro" kaj "Germana Majstro", ofico duobla) kaj rezidis en Bad Mergentheim. Tie, li konstruis la unuan urbodomon en 1564 kaj ankaŭ la unuan akvoprovizilaron.

Monumento (eble) dediĉita al li troviĝas sur la tiea centra placo.

Lia blazono montras tri korojn inter si trafiĝantajn en la centro de la ŝildo.

 Vidu ankaŭ 
 Altaj majstroj de Ordeno de germanaj kavaliroj

 Fontoj 
 Hans Peter-Lachmann:Der Deutsche Orden in Hessen. Ausstellung des Hessischen Staatsarchivs Marburg, Marburg, 1983, p. 97.
 A. Hermann: "Wolfgang Schutzbar genannt Milchling", en: Udo Arnold (eld.), Die Hochmeister des Deutschen Ordens, (QuStDO 40) Marburg, 1996.

Kategorio:Altaj majstroj de la Ordeno de germanaj kavaliroj